Atlantic Crossing

Atlantic Crossing er det sjette albumet til Rod Stewart, gjeve ut i 1975. Det gjekk til topps på albumlista i Storbritannia og nådde niandeplassen på Billboard Top Pop Albums-lista.

Tittelen indikerer den nye kommersielle og kunstnariske retninga til Stewart og refererte både til at han hadde kome over til Warner Brothers og at han rømde heimlandet for å unngå å betale 83 % skatt og byrja eit jetset-liv i Los Angeles (der han søkte om amerikansk borgarskap på den tida). Albumet vart delt mellom ei langsam og ei rask side, visstnok etter eit forslag frå den dåverande kjærasten hans, den svenske skodespelarinna Britt Ekland. Stewart gjorde det same på dei to neste albuma sine. 

Albumet inneheld to av dei mest kjende songane til Stewart, «Sailing» og «I Don't Want To Talk About It». 

Med Atlantic Crossing enda Stewart det musikalske samarbeidet med Ronnie Wood, Ian McLagan og ei rekkje av musikarane han hadde spelt med på albuma sine for Mercury Records, og blanda soul og folk. I staden brukte han ei gruppe studiomusikarar, inkludert The Memphis Horns og tre-fjerdedelar av Booker T. and the MG's. Albumet vart produsert av Tom Dowd, ein kjend lydteknikar og produsent som hadde produsert mange av heltane til Stewart i tida si i hos Atlantic Records. Den einaste songen som vart framført frå dette albumet på den siste turneen til Faces i USA i 1976 var «Three Time Loser», og resten av gruppa mislikte sterkt den nye musikalske retninga til Stewart på albumet. Etter suksessen til albumet flytta Stewart til USA og annonserte at han trekte seg frå Faces på slutten av året. 

«Sailing» nådde toppen av den britiske singellista i september 1975 og gjekk igjen inn på topp tre på lista eitt år seinare då han vart nytta som kjenningsmelodien for BBC-serien Sailor. Både akustisk og elektrisk gitar vart spelt av Pete Carr.from Pete Carr's official site . I 1977, nesten to år etter albumet kom ut, fekk Stewart ein ny song frå albumet på toppen av lista med den doble A-sida «I Don't Want to Talk About It» og «The First Cut Is the Deepest» (frå albumet A Night on the Town - 1976).

I 2009 gav Rhino Records ut ein versjon av albumet på to plater med bonussongar. 

Innhald

Medverkande
 Rod Stewart – vokal
 Pete Carr – akustisk gitar og elektrisk gitar på «Sailing» 
 Jesse Ed Davis – gitar
 Steve Cropper – gitar
 Fred Tackett, gitar
 Jimmy Johnson – gitar
 Barry Beckett – klaverinstrument
 Albhy Galuten – klaverinstrument
 Booker T. Jones – Hammondorgel
 Donald «Duck» Dunn – bass
 Lee Sklar – bass
 Bob Glaub – bass
 David Hood – bass
 David Lindley – mandolin, fiolin
 Al Jackson jr. – trommer, perkusjon
 Roger Hawkins – trommer, perkusjon
 Nigel Olsson – trommer, perkusjon
 Willie Correa – trommer, perkusjon
 The Memphis Horns – trompet, trombone, saksofon
 Cindy & Bob Singers, The Pets & The Clappers – korvokal

Strykearrangement av Arif Mardin og James Mitchell

Salslister

Vekeslister
 Liste (1975/76) PlasseringAustralske Kent Music Report1Kanadiske RPM-lista21Den nederlandske albumlista2Den italienske albumlista23Den japanske Oricon-lista87Noreg - VG-lista1Den spanske albumlista18Den svenske albumlista5UK Albums Chart1US Billboard 2009Den vesttyske Media Control-lista11

Årslister
 Liste (1975) PlasseringDen australske albumlista11Den nederlandske albumlista15UK Albums Chart3

 Liste (1976) PlasseringDen australske albumlista17Den italienske albumlista83

Salstrofé

Kjelder
Denne artikkelen bygger på «Atlantic Crossing» frå ,  den 2. juni 2018. 
 oppgav desse kjeldene:

Kategori:Musikkalbum frå 1975
Kategori:Riva Records-album
Kategori:Rod Stewart-album
Kategori:Album produserte av Tom Dowd
Kategori:Warner Bros. Records-album
Kategori:Album spelte inn i Wally Heider Studios
Kategori:Plateomslag av John Kosh